62018TJ0372_INF
A Törvényszék (második tanács) 2019. október 10‑i ítélete –Colombani kontra EKSZ
(T‑372/18. sz. ügy)
„Közszolgálat – Tisztviselők – Előléptetés – 2017. évi előléptetési időszak – A felperesnek az AD 14 besorolási fokozatba való előléptetését mellőző határozat – A személyzeti szabályzat 43. cikke és 45. cikkének (1) bekezdése – Az érdemek összehasonlító vizsgálata – Az értékelő jelentéseknek az előmenetelre tekintettel való figyelembevétele – Kizárólag szöveges értékelések – Az értékelő jelentéseknek az előmenetelre tekintettel való figyelembevételét lehetővé tévő módszer hiánya”
1.
Tisztviselők – Előléptetés – Az érdemek összehasonlító vizsgálata – Szabályok – Az adminisztráció mérlegelési jogköre – Korlátok – Az egyenlő bánásmód elvének tiszteletben tartása
(lásd: 30., 31. pont)
2.
Tisztviselők – Értékelés – Értékelő jelentések – Kizárólag szöveges értékelés az említett jelentésekben – Olyan módszer, amely nem teszi lehetővé az előléptetési eljárásban az érdemek egyenlő alapon történő összehasonlítását
(Személyzeti szabályzat, 43. és 45. cikk)
(lásd: 32–35., 43., 45. pont)
Tárgy
Az EKSZ 2017. november 9‑i ADMIN(2017) 21. sz., a felperest a 2017. évi előléptetési időszakban AD 14 besorolási fokozatba elő nem léptető határozat megsemmisítése iránt az EUMSZ 270. cikk alapján benyújtott kérelem.
Rendelkező rész
1)
A Törvényszék az EKSZ 2017. november 9‑i ADMIN(2017) 21. sz., a Jean‑Marc Colombanit a 2017. évi előléptetési időszakban AD 14 besorolási fokozatba elő nem léptető határozatot megsemmisíti.
2)
A Törvényszék az EKSZ‑t kötelezi a költségek viselésére.